הושע יעקבי

הרב הושע (הרמן) יעקבי (בקרואטית: Hosea Hermann Jacobi; 1841 – 1925) היה הרב הראשי של קהילת יהודי זאגרב במשך כ-58 שנה, מחנך, איש ציבור ודוקטור לפילוסופיה.

תולדות חייו

הושע יעקבי נולד בכפר יעקבסהגן (Jacobshagen) שבפומרניה (גרמניה). הוא היה צאצא של שושלת הרבנים ממשפחת . סבו הרב יעקב משה גולדברג היה אב"ד בקניגסברג ורב בוולוז'ין, ביאליסטוק, המבורג וברלין.

כשהיה בן עשר נפטר אביו מאיר יעקבי. בצעירותו עבר עם בני ביתו להתגורר בברלין, שם כדי לפרנס את המשפחה, הקימה אמו שרה-מרים (לבית גולדברג) מלון ברחוב יודנשטרסה (Juedenstrasse) שבברלין, שאירח מבקרים יהודים. בני משפחת יעקבי וגולדברג היו מאנשי הקהל האורתודוקסי מודרני בברלין. הרב יעקבי קיבל חינוך תורני בחינוך ביתי ומאוחר יותר היה תלמידו של הרב אלחנן רוזנשטיין. לאחר מכן למד הרב יעקבי פילוסופיה ותאולוגיה באוניברסיטאות ברלין והאלה (Halle). ב-1865 הגיש את עבודת הדוקטורט שלו באוניברסיטת האלה שכותרתה: "De loco feminarum apud Iudaeos antiuissimos maxime matrimonii contrahendi ratione habita" – על מעמד האישה ביהדות, תוך התייחסות מיוחדת לנישואין, כפי שהם מתוארים במקרא.

ב-1867 מונה לרבה הראשי של זאגרב בירת קרואטיה.

ב-1885 נשא לראשונה בשפה הקרואטית את הדרשה בבית הכנסת הגדול בזאגרב (לפני כן נישאו דרשות בגרמנית) וכן חיבר ספרי לימוד בנושאי יהדות בקרואטית. בערוב ימיו עודד את הפעילות הציונית ונתן לה חסות.

על מצבתו נחקק נוסח המבוסס על שמו בראשי תיבות

נוסח מציבתו
נוסח מציבת הרב הרמן יהושע הושע למשפחת יעקבי בן יעקב.
 
יָשִׁישׁ וְחֲכַם פְּאֵר וַעֲטֶרֶת קְהִילָּתֵנוּ, 
הָיָה [רַב רַחְמַּן] מַנְהִיג נֶאֱמַּן וְשָׁלֵם לְעַדַתֵּנוּ.
וְכֵרוֹעֶה מַתְמִיד בְּעַד טוֹבָתָהּ עָמַל, 
שֶׁמּוֹנָה וַחֲמִישִּׁים (58) שָׁנָה אֶת צֹאנוֹ נִיהַל.
עָרַךְ/עוֹצֵם/עִדֵּן/עַדַף/עָטַף/ עֵרֶף/עַלַץ/עָזַב/עֻצַּב/עַטַה/עִטֶר/עוֹדֵד/עַרַב/עֹרֵר/עָנַד/לִיקְחוֹ הַזַּךְ לִפְנֵי עַם רַב,
בֵּן יַעֲקֹב לָאֶבְיוֹנִים הָיָה אָב. 
הִתְאַמֵּץ לְהָפִיץ תּוֹרָה וּמוּסָר,
הִדְרִיךְ בָּנִים וּבָנוֹת בַּמַּעְגָּל יָשָׁר. 
עַד זִקְנָה עַל מִשְׁמַרְתּוֹ עָמַד,
עַד בּוֹא שִׁמֶּשׁוֹ לַעֶלְיוֹן עָבַד;

משפחתו

הרב יעקבי נישא להולדה פאנדר מפוזנן והיו להם שבעה ילדים.

לקריאה נוספת
אבנטוב יקיר. 1971. תולדות יהודי יוגוסלביה: מימי קדם עד סוף המאה הי"ט, כרך ראשון, תל–אביב: התאחדות עולי יוגוסלביה.
לוקר צבי (עורך). תשנ"א. תולדות יהודי יוגוסלאוויה: יהודי קרואטיה ובוסניה הרצגובינה בעידן החדש, כרך שני, תל–אביב: התאחדות עולי יוגוסלאוויה.
לוקר צבי (עורך). 1998. פנקס הקהילות - יוגוסלאוויה, ירושלים: יד ושם.

Hosea Jacobi, באתר zbl.lzmk.hr קרואטית

Freidenreich H. P. 1979. The Jews of Yugoslavia, Philadelphia: JPSA.

קישורים חיצוניים

 אוהד לוי זלוסצר, "על מעמד האישה ביהדות"/ תרגום (כולל ביוגרפיה של הרב יעקבי: "פורץ דרך, לא פורץ גבולות").

הערות שוליים

רבנים אורתודוקסים
רבנים ראשיים
רבנים יוגוסלבים
יהודים גרמנים
זאגרב: רבנים
יהודים יוגוסלבים
יהודים קרואטים
משפחת יעקבי
אישים הקבורים בבית הקברות מירוגוי
ילידי 1841

נפטרים ב-1925